
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 77
                                                               din 30 aprilie 2025
privind atribuirea denumirii de „PODUL OTTO LURTZ”, podului de peste râul Târnava Mare, care face legătura între „cartierul Târnava II” și str. Viilor

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 12.920 din 11.04.2025 și la Consiliul Local Sighișoara cu nr. 13.866/24.04.2025, de referatul de aprobare, înregistrat cu nr. 12.918 din 11.04.2025, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Ținând cont de propunerea Forumului Democrat al Germanilor din Sighișoara, de atribuire a denumirii de „PODUL OTTO LURTZ”, podului de peste râul Târnava Mare, care face legătura între „cartierul Târnava II” și str. Viilor, propunere formulată cu adresa înregistrată la Municipiul Sighișoara cu nr. 7.678/28.02.2025;

Având în vedere faptele de eroism ale localnicului Otto Lurtz, eroul care singur a salvat 52 de vieți, în timpul marii inundații, care în anul 1970 a afectat grav municipiul Sighișoara;

Având în vedere și prevederile Hotărârii Consiliului Local Sighişoara cu nr. 92/30.06.2005 privind conferirea titlului de „Cetățean de onoare al municipiului Sighișoara” domnului Otto Lurtz;
Văzând prevederile Hotărârii Consiliului Local Sighişoara cu nr. 166/27.07.2023 privind cuprinderea în domeniul public al Municipiului Sighișoara a bunurilor imobile rezultate din investiția: „Pod peste râul Târnava Mare – Municipiul Sighișoara”, înscrierea și completarea inventarului domeniului public al Municipiului Sighișoara cu aceste bunuri imobile;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 287/2009 privind Codul civil, republicat, cu modificările şi completările ulterioare;


Ținând cont de prevederile Ordonanței Guvernului nr. 63/2002 privind atribuirea sau schimbarea de denumiri, aprobată cu modificări prin Legea nr. 48/2003, cu modificările și completările ulterioare;


Având în vedere Avizul favorabil cu nr. 1/22.04.2025 al Comisiei Județene de Atribuire de Denumiri Mureș din cadrul Instituției Prefectului - Județul Mureș, înregistrat la Municipiul Sighișoara cu nr. 13.857/23.04.2025;
Având în vedere Raportul de specialitate al Compartimentului Reabilitări Clădiri Istorice și Patrimoniu UNESCO, înregistrat cu nr. 12.917/11.04.2025, prin care se propune atribuirea denumirii de „PODUL OTTO LURTZ”, podului de peste râul Târnava Mare, care face legătura între „cartierul Târnava II” și str. Viilor;

Având în vedere avizele favorabile ale tuturor comisiilor pe domenii de specialitate;
 
În baza prevederilor art. 129 alin. (1), alin. (2) lit. ”c”, alin. (6) lit. ”d” și alin. (14) art. 139 alin. (3) și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

        H O T Ă R Ă Ș T E:


Art. 1. Se atribuie denumirea de „PODUL OTTO LURTZ”, podului de peste râul Târnava Mare, care face legătura între „cartierul Târnava II” și str. Viilor.

Art. 2. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Viceprimarul Municipiului Sighișoara, Direcția Arhitect Șef, Compartimentul Reabilitări Clădiri Istorice și Patrimoniu UNESCO – Direcția  Arhitect Șef, Serviciul Monitorizare Servicii Publice, Guvernanță Corporativă și Serviciul Relații Publice, Comunicare, Protocol și Administrativ din cadrul Municipiului Sighișoara.


Art. 3. Prin grija Secretarului General al Municipiului Sighișoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro
PREŞEDINTE DE ŞEDINŢĂ,
  

            Tűrk Michaela
                                                                                                         Contrasemnează pentru legalitate
                                    SECRETARUL GENERAL al municipiului,

                                                             Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Arhitect Șef;

  2 ex. Compartimentul Reabilitări Clădiri Istorice și Patrimoniu UNESCO – Direcția  Arhitect Șef;

  1 ex. Serviciul Monitorizare Servicii Publice, Guvernanță Corporativă;

  2 ex. Serviciul Relații Publice, Comunicare, Protocol și Administrativ.

12 ex.  

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 77/30.04.2025

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


